संजारी स्वास्थ्य केंद्र के कर्मचारी काली पट्टी लगाकर कर रहे काम
डौंडीलोहारा|छत्तीसगढ़ प्रदेश स्वास्थ्य कर्मचारी संघ के आह्वान पर संजारी स्वास्थ्य केंद्र के कर्मचारी अपनी विभिन्न मांगों को लेकर चरणबद्ध आंदोलन कर रहे हैं। इस दौरान स्वास्थ्य कर्मचारी काली पट्टी लगाकर काम कर रहे है।
ये कर्मचारी 8 मार्च को जिलास्तर पर एक दिवसीय धरना प्रदर्शन कर कलेक्टर को स्वास्थ्य सचिव के नाम ज्ञापन सौपेंगे। इसके बाद 25 मार्च को प्रांत स्तर पर धरना प्रदर्शन कर मुख्यमंत्री को ज्ञापन सौंपेगें। ज्ञात हो कि स्वास्थ्य कर्मचारी वेतन विसंगति दूर करने, सेवाकाल में चार स्तरीय पदोन्नति वेतनमान का लाभ देने की मांग कर रहे है। विरोध प्रदर्शन में आरएमएएच कौमार्य, रमेश सोनबोईर, जिला उपाध्यक्ष सरजू राम, सुमित शर्मा, संतोषी नेताम, पूजा कावरे, श्री खरे सहित संजारी के स्वास्थ्य कार्यकर्ता शामिल हुए।
hin_Deva hin_Deva hin_Deva